cyanic-selkie/wikianc huggingface dataset:
நாயக்கர் (பட்டம்)
ஒடிசாவில், "நாயக்" என்ற பட்டப் பெயர் சத்திரியச் சமூகத்தினர் பயன்படுத்துகிறார்கள். தமிழ்நாட்டில் சென்னை, திருவள்ளூர், காஞ்சிபுரம், மற்றும் செங்கல்பட்டு ஆகிய மாவட்டங்களில் உள்ள வன்னியர் சாதியைச் சேர்ந்தவர்கள் நாயக்கர் என்ற பட்டப்பெயரைப் பயன்படுத்துகின்றனர். தமிழ்நாட்டில் ஜக்கம்மா குலத்தைச் சேர்ந்தவர்கள் நாயக்கர் எனும் சாதிப் பெயர் தாங்கி உள்ளனர். தஞ்சாவூர் மாவட்டம் உள்ளிட்ட பகுதிகளில் வாழும் துளுவ வெள்ளாளர்கள் நாயக்கர் பட்டம் தாங்கி உள்ளன. ஆந்திரா மற்றும் தெலுங்கானாவில் நாயக் எனும் பழங்குடி மக்கள் நாயக்கர் குடும்பப்பெயர் கொண்டுள்ளனர். மேலும் பழங்குடி சமூகங்களான லம்பாடிகள், சுகாலி அல்லது பஞ்சாரா உள்ளிட்ட பழங்குடி சாதியினர் நாயக்கர் எனும் குடும்பப் பெயர் கொண்டுள்ளனர். கவுட சாரஸ்வத் பிராமணர் மற்றும் ராஜபூர் சரஸ்வத் பிராமணர்கள் சமூகத்தில் நாயக் என்பது ஒரு முக்கிய குடும்பப்பெயர் ஆகும்.
மேற்கோள்கள்
பகுப்பு:சமூக அமைப்பு பகுப்பு:சாதிகள் இந்து சமூகப் பட்டப் பெயர்கள் பகுப்பு:விஜயநகரப் பேரரசு பகுப்பு:மராட்டியப் பேரரசு
காஞ்சனா 3
காஞ்சனா 3  என்பது ராகவா லாரன்ஸ் என்ற இயக்குநரால் இயக்கப்பட்டு வரும் ஒரு தமிழ் திகில் பழிவாங்கும் வகைத் திரைப்படம். இதில் ராகவா லாரன்ஸ்உதவி நடன இயக்குனர் தயாபரன், ஓவியா நடிக்கின்றனர். சன் பிக்சர்ஸ் நிறுவனம் இதைத் தயாரிக்கிறது. முனி தொடரின் நாலாவது பாகமாகவும், காஞ்சனா தொடரின் மூன்றாவது பாகமாகவும் தயாராகிறது. இத்திரைப்படம் 2019 ஆம் ஆண்டு ஏப்ரல் மாதம் 19 ஆம் நாள் வெளியிடப்பட்டது.
தயாரிப்பு
காஞ்சனா 2 (2015) வெற்றியைத் தொடர்ந்து, அதே போன்ற, திகில் நகைச்சுவைப் படங்களை அதிகமாக தயாரிக்கப்போவதாக, இயக்குனர் ராகவா லாரன்ஸ் கூறினார். ஆகஸ்டுல், நாகா எனும் திரைப்படத்தை அறிவித்தார். அவரே இயக்குகிறார் என்றும், முனி தொடரின் நான்கவாது பாகமாக இருக்கும் என்றும் அறிவித்தார். முக்கிய வேடத்தில் நடிக்க நடிகை ஜோதிகாவை அணுகினார். என்றாலும், அதில் அதிக முன்னேற்றம் இல்லாததால், தனது அடுத்த படங்களான மொட்ட சிவா கெட்ட சிவா(2017), சிவலிங்கா(2017) ஆகியவற்றில் கவனம் செலுத்தினார். ஆகஸ்ட் 2017 ல் இப்படத்தின் வேலைகளை மீண்டும் தொடங்குவதாக ராகவா லாரன்ஸ் அறிவித்தார். அவரது வழக்கமான துணை நடிகர்களான, உதவி நடன இயக்குனர் தயாரிப்பாளர் தயாபரன் கோவை சரளா, ஸ்ரீமன் மற்றும் தேவதர்னி ஆகியோர் இதிலும் உள்ளனர். 2010ல் புகழ்பெற்ற திரைப்படமான எந்திரனைத் தயாரித்த சன் பிக்சர்ஸ், தங்கள் இரண்டாவது படமாக இதைத் தயாரிக்கின்றனர். செப்டம்பர் இறுதியில், ஓவியா, முதன்மைப் பாத்திரங்களில் நடிப்பதற்காக தேர்வுசெய்யப்பட்டனர்.
படப்பிடிப்பு சென்னையில் அக்டோபர் 2017 முதல் வாரத்தில் படம் தொடங்கியது. நிவேதா ஜோசப் ஆடை வடிவமைப்பாளராகப் பணிபுரிகிறார்.
உசாத்துணைகள்
பகுப்பு:2019 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:முனி திரைப்படங்கள் பகுப்பு:நகைச்சுவைத் தமிழ் திரைப்படங்கள் பகுப்பு:தமிழ் திகிற் திரைப்படங்கள் பகுப்பு:பழிவாங்குதல் குறித்தான தமிழ் திரைப்படங்கள் பகுப்பு:தமன் இசையமைத்த தமிழ் திரைப்படங்கள் பகுப்பு:2010ஆம் ஆண்டுகளில் தமிழ்த் திரைப்படங்கள் பகுப்பு:ராகவா லாரன்ஸ் இயக்கிய திரைப்படங்கள் பகுப்பு:தமிழ் தொடர் திரைப்படங்கள் பகுப்பு:ஓவியா நடித்த திரைப்படங்கள்
பிரக்யா சிங் தாக்குர்
பிரக்கியா சிங் தாக்குர் (Pragya Singh Thakur)  (பிறப்பு: 2 பிப்ரவரி 1970) ), இவர் சாத்வி பிரக்கியா என்றும் அறியப்படும், மத்தியப் பிரதேச மாநில பாரதிய ஜனதா கட்சி அரசியல்வாதியும், பஜ்ரங் தள் இயக்கத்தின் செயல்பாட்டாளரும் ஆவார்.இவர் 2006 மாலேகான் குண்டுவெடிப்புகள் வழக்குகளில் முக்கிய குற்றவாளியாக கருதப்படுகிறார்.   இவர் 2019 இந்திய நாடாளுமன்ற மக்களவைத் தேர்தலில், போபால் மக்களவைத் தொகுதியில் போட்டியியட்ட இவர், முன்னாள மத்தியப் பிரதேச முதல்வரும், இந்திய தேசிய காங்கிரசு வேட்பாளுருமான திக்விஜய் சிங்கை 3,64,822 வாக்கு வித்தியாசத்தில் வென்றார். ராஜ்நாத் சிங் தலைமையிலான 21 உறுப்பினர்களை கொண்ட பாதுகாப்புத்துறைக்கான நாடாளுமன்ற ஆலோசனைக் குழுவில் பிரக்யா சிங்தாக்கூர்  நவம்பர் 21, 2019 அன்று சேர்கப்பட்டடார்.
மேற்கோள்கள்
பகுப்பு:1970 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:மத்தியப் பிரதேச அரசியல்வாதிகள் பகுப்பு:17வது மக்களவை உறுப்பினர்கள் *
பாரதி மகளிர் கல்லூரி (தன்னாட்சி)
பாரதி மகளிர் கல்லூரி (தன்னாட்சி) இந்தியாவின் சென்னையில் தன்னாட்சி தகுதியுடன் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1964ஆம் ஆண்டில் அரசினர் மகளிர் கலைக்கல்லூரி என தொடங்கப்பட்ட இக்கல்லூரி, சுப்பிரமணிய பாரதியார் நினைவாக பாரதி மகளிர் கல்லூரி என பெயர்மாற்றம் செய்யப்பட்டது. தற்போது சென்னை பல்கலைக்கழகத்தின் அனுமதியுடன் தன்னாட்சி கல்லூரியாக செயற்பட்டு வருகிறது. இக்கல்லூரிக்கு, தேசிய மதிப்பீடு மற்றும் தரச்சான்று அவையால் (NAAC) "ஏ" மதிப்பீடு அளிக்கப்பட்டுள்ளது.
மேற்கோள்கள்
பகுப்பு:சென்னை மாவட்டத்திலுள்ள அரசினர் கலைக் கல்லூரிகள் பகுப்பு:சென்னைப் பல்கலைக்கழக இணைவுக்கல்லூரிகள் பகுப்பு:மகளிர் கல்லூரிகள்
தோட்டத்திருவிழா
தோட்டத்திருவிழா
தோட்டத்திருவிழா என்பது தோட்டக்கலை, தோட்டவடிவமைப்பு, இயற்கையை ரசித்தல் மற்றும் இயற்கை கட்டமைப்புகலை ஆகியவற்றைக் கொண்டாட நடத்தப்படும் திருவிழா மற்றும் காட்சிப்படுத்துதல் ஆகும். உள்ளூர் தோட்டத்திருவிழாக்கள், அரசு தோட்டத்திருவிழாக்கள், தேசிய தோட்டத்திருவிழாக்கள் மற்றும் சர்வதேச தோட்டத்திருவிழாக்கள் ஆகிய தோட்டத்திருவிழாக்கள் உள்ளன. செர்மனியின் புகா என்ற தோட்டக்கலை நிகழ்ச்சியில் இருந்து இந்த யோசனை உருவானது. பிரிட்டன் நாடு 1984-92 காலங்களில் ஐந்து தோட்டத்திருவிழாக்களை நடத்தியுள்ளது. ஆனால் தோட்ட நிலங்களை திருவிழாவிற்கு பின் பயன்படுத்துவது குறித்து எந்த திட்டமும் வகுகப்படாததால் திருவிழாக்கள் பிசகிவிட்டன.
மலர் கண்காட்சி
தோட்டவடிவமைப்பு என்பது மிகப் பிரபலமாகி வருவதாலும் தொலைக்காட்சிகளில் ஒளிபரப்பப்படுவதாலும், தற்காலிக, நிரந்தர, பணிசார்ந்த, பணிசாரா தோட்டத்திருவிழாக்கள் அதிகமாகிக் கொண்டே வருகின்றன. பிரான்சு நாட்டில் சாமாண்ட் என்ற இடத்தில் நடைபெற்ற சர்வதேச தோட்டத்திருவிழா மிகப் பிரபலமானது. இருப்பினும் சாமாண்ட் பி.ஐ.இ அமைப்பின் வரையரைக்குள் வரவில்லை. மற்ற நிகழ்ச்சிகளில் தோட்டக் கட்டமைப்பு ஏற்படுத்தப்பட்டாலும் அவை மலர் கண்காட்சிகளாகவே விவரிக்கப்பட்டன. இதற்கு சிறந்த உதாரணம் செல்சியா மலர் கண்காட்சி. இதில் தோட்டக் கட்டமைப்பிற்கு முக்கியத்துவம் அளிக்கப்பட்டது, லண்டனில் உள்ள அபூர்வ தோட்டங்கள் மற்றும் தோட்டக்கலைகள் 2012ல் நடைபெற்ற செல்சியா நிகழ்வுகளில் இருந்து உருவானதாகும்.
பகுப்பு:புவியியல் பகுப்பு:கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
வெம்பாக்கம் ஊராட்சி ஒன்றியம்
வெம்பாக்கம் ஊராட்சி ஒன்றியம், இந்தியாவின் தமிழ்நாட்டின் திருவண்ணாமலை மாவட்டத்தில் உள்ள  பதினெட்டு  ஊராட்சி ஒன்றியங்களில்  ஒன்றாகும். வெம்பாக்கம் ஊராட்சி ஒன்றியம் அறுபத்தி நான்கு ஊராட்சி மன்றங்களை கொண்டுள்ளது. வெம்பாக்கம் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் வெம்பாக்கத்தில்  இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, வெம்பாக்கம் ஊராட்சி ஒன்றியத்தின் மொத்த மக்கள் தொகை 1,27,752 ஆகும். அதில் பட்டியல் இன மக்களின் தொகை 32,673 ஆக உள்ளது. பட்டியல் பழங்குடி மக்களின் தொகை 1,349 ஆக உள்ளது.
ஊராட்சி மன்றங்கள்
வெம்பாக்கம் ஊராட்சி ஒன்றியத்தில் உள்ள 64 கிராம ஊராட்சி மன்றங்களின் விவரம்;
மேற்கோள்கள்
பகுப்பு:திருவண்ணாமலை மாவட்ட ஊராட்சி ஒன்றியங்கள்
சுதர்சன் பகத்
சுதர்சன் பகத், ஜார்க்கண்டச் சேர்ந்த அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1969ஆம் ஆண்டின் அக்டோபர் இருபதாம் நாளில் பிறந்தார். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, லோஹர்தகா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
சான்றுகள்
பகுப்பு:வாழும் நபர்கள் பகுப்பு:1969 பிறப்புகள் பகுப்பு:ஜார்க்கண்டு சட்டமன்றத்தின் முன்னாள் உறுப்பினர்கள் பகுப்பு:15வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:ஜார்க்கண்ட் அரசியல்வாதிகள் பகுப்பு:இந்திய அமைச்சர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:17வது மக்களவை உறுப்பினர்கள்
குற்றெலும்பு
குற்றெலும்பு (short bone) என்பது அகலமாகவும், நீளமாகவும் இருக்கும் எலும்புகளுக்கு அணுக்கமாக உள்ள எலும்புகளாகும். குற்றெலும்புகளின் முதன்மையான பணி சிறிய நகா்தல் இன்றி உடலுக்கு நிலைத்த தன்மையும் உறுதிதன்மையும் அளிப்பது ஆகும். அவை ஐந்து வகையான எலும்புகளில் ஒன்றாகும். குட்டை எலும்பு, நீள எலும்பு, தட்டை எலும்பு, ஒழுங்கற்ற எலும்பு, தசைப்பற்று எலும்பு. உதாரணமாக: பாதங்களில் இந்த எலும்பு கணுக்கால் எலும்பு என்றும், கைகளில் இருக்கும் இந்த எலும்புக்கு மணிக்கட்டு எலும்பு என்றும் பெயா்.
மேற்கோள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:எலும்புகள்
அரசு கலை அறிவியல் கல்லூரி, திருக்காட்டுப்பள்ளி
அரசு கலை அறிவியல் கல்லூரி, திருக்காட்டுப்பள்ளி (Government Arts and Science College, Thirukattupalli) என்பது தஞ்சாவூர் மாவட்டம், திருக்காட்டுப்பள்ளியில் தமிழ்நாடு அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி 2022 சூலை மாதம் தமிழக அரசால் துவக்கப்பட்டது. இக்கல்லூரி முதலில் தற்காலிகமாக பூதலூர் பழைய ஊராட்சி ஒன்றிய அலுவலகத்தில் இயங்கிவருகிறது. முதல் ஆண்டில் ஐந்து பாடப்பிரிவுகள் துவக்கப்பட்டுள்ளன.
உலூனா 9
உலூனா 9 (Luna 9 - Луна-9) என்பது சோவியத் ஒன்றியத்தின்  உலூனா திட்டத்தின் ஆளில்லா விண்வெளி பயணமாகும். 1966 ஆம் ஆண்டு பிப்ரவரி 3 ஆம் தேதி உலூனா 9 விண்கலம் ஒரு  வான்பொருளில் உயிர்வாழக்கூடிய தரையிறக்கத்தை அடைந்த முதல் விண்கலமாகும்.
விண்கலம்
தரையிறங்கி 99 கிலோகிராம் (218 பவுண்டு) எடையும்   58 சென்டிமீட்டர் (23 அங்குலம்) அளவும் கொண்டது. இது ஒரு கோளவடிவப் பெட்டகத்தைக் கொண்டிருந்தது. இது ஒரு தரையிறங்கும் பையை பயன்படுத்தி, மணிக்கு 22 கிலோமீட்டர் (14 மைல் ) வேகத்தைத் தாங்கி இறங்கவல்லது. இது காற்று புகாதபடி, மூடப்பட்ட கொள்கலன் ஆகும். இதில் ஒரு நிரல் நேர சாதனமும் வெப்ப கட்டுப்பாட்டு அமைப்புகளும் அறிவியல் கருவிகளும் மின் வாயில்களும் ஒரு தொலைக்காட்சி அமைப்பும் இருந்தன.
இந்த விண்கலம் தலைமை வடிவமைப்பாளர் செர்ஜி கோரோலேவின்(இவர் ஏவப்படுவதற்கு முன்பு இறந்துவிட்டார்). வழிகாட்டுதலில் ஓ கே பி - 1 என்று அழைக்கப்படும் வடிவமைப்பு பணியகத்தில் உருவாக்கப்பட்டது முதல் 11  நிலாப் பயணங்கள் பல்வேறு காரணங்களால் தோல்வியடைந்தன. அந்த நேரத்தில் OKB - 1 நிலாக்கான மனிதப் பயணத்தில் ஈடுபட்டு இருந்ததால் இந்தத் திட்டம்  இலாவோச்கின் வடிவமைப்பு பணியகத்திற்கு மாற்றப்பட்டது. உலூனா 9 என்பது சோவியத் ஒன்றியத்தின் மென்மையான தரையிறக்கத்தின் பன்னிரண்டாவது முயற்சியாகும் - இது இலாவோச்கின் வடிவமைப்பு பணியகத்தால் கட்டப்பட்ட முதல் வெற்றிகரமான ஆழ்வெளி ஆய்வு ஆகும், இது இறுதியில் கிட்டத்தட்ட அனைத்து சோவியத் (பின்னர் உருசிய) நிலா, கோளிடையேயான விண்கலத்தை வடிவமைத்து உருவாக்க வழிவகுத்தது.
ஏவுதலும் நிலாபெயரும் (புவிமைய) வட்டணையை அடைதலும்
வெப்பக் கட்டுப்பாட்டிற்காக விண்கலம் நைட்ரஜன் தாரைகளைப் பயன்படுத்தி ஒரு மணித்துளிக்கு 0.7 சுற்று வேகத்தில் சுழன்றது. 19:29, பிப்ரவரி 1 அன்று கிசநே மணிக்கு 48 நொடி எரியூட்டலால்  ஓர் இடைநிலைத் திருத்தம் நடந்தது, இதன் விளைவாக டெல்டா - வி  வேகம் 71.2 மீட்டர் (234 அடி / நொ) அளவுக்குக் குறைந்தது.
உயரம் குறைத்தலும் தரையிறங்குதலும்
சந்திரனில் இருந்து 8,300 கிலோமீட்டர் (5,200 மைல்) உயரத்தில் விண்கலம் அதன் வேக ஒடுக்க ஏவூர்திகளை எரியூட்டுவது நோக்கமாக இருந்தது. எனவே, தரையிறங்குவதற்கான ஆயத்தமாக அதன் தற்சுழற்சி நிறுத்தப்பட்டது. இந்த தருணத்திலிருந்து விண்கலத்தின் திசப்பாங்கு ஒரு தன்னியக்க  எந்திர அமைப்பைப் பயன்படுத்திச் சூரியனுக்கும் பூமிக்குமான திசைகளை அளவிடுவதன் மூலம் கட்டுபடுத்தப்பட்டது. நிலா மேற்பரப்பில் இருந்து 75 km கிலோமீட்டர் (47 மைல்) உயரத்தில் வீவாணி உயரமானி பக்க தொகுதிகளை அகற்றியது. காற்றுப்பைகளின் உப்புதலும்  வேக ஒடுக்க  ஏவூர்திகளை எரியூட்டுதல். மேற்பரப்பில் இருந்து 250 m மீட்டர்கள் (820 ) தொலைவில், முதன்மை பின்னோக்கிய ஏவூர்தி உந்துதல் நடவடிக்கையின் திட்டமிடப்பட்ட வேகத்தை அடையும்வரை முடுக்கத்தின் ஒருங்கிணைப்பியால்  நிறுத்தப்பட்டு இருந்தது. நான்கு கிளர்த்துபொறிகள் விண்கலத்தின் வேகத்தை குறைக்க பயன்படுத்தப்பட்டன. நிலா மேற்பரப்பில் இருந்து சுமார் 5 மீட்டர் (16 ) உயரத்தில் ஒரு தொடுதல் உணரி தரையைத் தொட்டதும் பொறிகளை நிறுத்தியதும், தரையிறங்கும் பெட்டெகத்தை வெளியேற்றியது. இந்த விண்கலம் மணிக்கு 22 கிலோமீட்டர் (14 மைல்) வேகத்தில் தரையிறங்கியது.
இந்த விண்கலம் இரெய்னருக்கும்  மாரியசுக்கும் மேற்கே உள்ள ஓசியானசு புரோசெல்லாரம், பள்ளத்தில்  1966, பிப்ரவை 3 அன்று 18:45:30 கிசநே மணியளவில் பலமுறை மொத்தி, பிறகு ஓய்ந்தது. மொத்திய ஆயத் தொலைவுகள்: சுமார் 7.08 வ, 64.37′′மே ( பிற தகவல்களில் இருந்து 7.13 வ, 64.37மே )
மேற்பரப்பு செயல்பாடுகள்
இடது|thumb| உலூனா 9 தரையிறங்கி படிமம் வலது|thumb|மற்றொரு வான்பொருளின் மேற்பரப்பில் இருந்து எடுக்கப்பட்ட முதல் புகைப்படம். ஓசியானசு புரோசெல்லாரத்தில் தரையிறங்கிய சுமார் 250 நொடிகளுக்குப் பிறகு, விண்கலத்தின் மேல் பாதியை உள்ளடக்கிய நான்கு இதழ்கள் மிகுந்த நிலைப்புடன் வெளிப்புறமாகத் திறக்கப்பட்டன. ஏழு மணி நேரத்திற்குப் பிறகு (சூரியன் 7 அடி உயரத்திற்கு ஏறவிட்டு) ஆய்கலம் ஒன்பது படங்களில் முதல் படத்தை (நிலா மேற்பரப்பின் ஐந்து  இயற்கைக் காட்சி உட்பட) அனுப்பத் தொடங்கியது. மொத்தம் 8 மணி நேரம் 5 நிமிடங்களைக் கொண்ட ஏழு வானொலி அமர்வுகளும், மூன்று தொடர் தொலைக்காட்சித் தொடர்களும் ஒளிபரப்பப்பட்டன. ஒளிப்படங்களைத் தொகுத்த பிறகு, புகைப்படங்கள் அருகிலுள்ள பாறைகளையும் 1.4 km.48 கிலோமீட்டர் (0.87 மைல்) தொலைவில் உள்ள அடிவானத்தின் காட்சிகளையும் உள்ளடக்கிய உடனடி நிலா மேற்பரப்பின் பரந்த காட்சியைக் கொடுத்தன.
உலூனா 9 இன் படங்கள் சோவியத் அதிகாரத்தால் உடனடியாக வெளியிடப்படவில்லை, ஆனால் இங்கிலாந்தில் உள்ள யோதிரெல் வங்கி ஆய்வகத்தின் அறிவியல் அறிஞர்கள் இந்த விண்கலத்தை கண்காணித்து வந்தனர் , பயன்படுத்தப்பட்ட குறிகை வடிவம் படங்களை அனுப்ப செய்தித்தாள்கள் பயன்படுத்தும் பன்னாட்டு அளவில் ஒப்புக் கொள்ளப்பட்ட வானொலித் தொலைநகல் அமைப்பைப் போலவே இருப்பதை கவனித்தனர். டெய்லி எக்ஸ்பிரஸ் பொருத்தமான வான்காணக அலைவாங்கி வழியாக  உலூனா 9 இலிருந்து படங்கள்  கிறியிறக்கம் செய்து உலகளவில் வெளியிடப்பட்டன. யோதிரெல் வங்கி ஆய்வகத்தால் படங்களைப் பெறுவதற்கு, விண்கலத்தின் வடிவமைப்பாளர்கள் வேண்டுமென்றே, தரவிணக்கக் கருவிகளைக் கொண்டு சோதனையை செய்ததாக பிபிசி ஊகித்தது.
கதிர்வீச்சு கண்டறிதல் என்பது விண்கலத்தில் உள்ள ஒரே சிறப்பு அறிவியல் கருவியாகும், இது ஒரு நாளைக்கு 30 மில்லிராட் (0,3 மில்லிகிரே) கதிர்வீச்சு அளவுவரை அளவிட்டது. ஒரு விண்கலம் நிலாத் தூசியில் மூழ்காது என்றும் தரை ஒரு  தரையிறங்கியைத் தாங்கும் என்றும் திட்டம் முடிவுசெய்தது. விண்கலத்துடனான கடைசித் தொடர்பு 1966 பிப்ரவரி 6 அன்று 22:55 கிசநே( GMT)மணி வரை இருந்தது.
படிமங்களும் காட்சிப் பொருட்கள்
விரிவான உலூனா 9  சார்ந்த படிமங்கள்  அண்டவியல் நினைவு அருங்காட்சியகத்திலும்  சியோல்கோவ்சுகி  அரசு  அண்டவியல் வரலாற்று அருங்காட்சியகத்திலும்  அண்டவியல், ஏவூர்தித் தொழில்நுட்ப அருங்காட்சியகத்திலும் வான், விண்வெளி அருங்காட்சியகத்திலும்  இன்னும்பிற இடங்களிலும் காட்சிக்கு வைக்கப்பட்டுள்ளன.
அஞ்சல் வில்லைகள்
உலூனா 9 வெற்றிகரமாக தரையிறங்கியமை அஞ்சல் வில்லைகளில் நினைவுகூரப்பட்டது.
வெளி இணைப்புகள்
பகுப்பு:லூனா திட்டம் பகுப்பு:நிலாவுக்கான பயணத் திட்டங்கள் பகுப்பு:விண்வெளித் திட்டங்கள் பகுப்பு:உருசியா
கசுக்கடரியோ பிராந்தியம்
காஷ்கடார்யோ பிராந்தியம் (Qashqadaryo Region. (உஸ்பெக் மொழி: Qashqadaryo viloyati, Қашқадарё вилояти, قەشقەدەريا ۋىلايەتى; பழைய பலுக்கல் Kashkadarya Region) என்பது உஸ்பெகிஸ்தானின் பிராந்தியங்களில் ஒன்றாகும், இது நாட்டின் தென்கிழக்கு பகுதியில் காஷ்கடார்யோ ஆற்றுப் படுகையிலும், பாமிர் அலே மலைகளின் மேற்கு சரிவுகளிலும் அமைந்துள்ளது. இந்த பிராந்தியமானது தென்மேற்கில் தஜிகிஸ்தான் நாட்டையும், தென்கிழக்கில் சுர்சொண்டாரியோ பிராந்தியத்தையும், வடக்கில் துருக்மெனிஸ்தான் நாட்டு மற்றும் சமர்கண்ட் பிராந்தியத்தையும், வடமேற்கில் புகாரா பிராந்தியம் மற்றும் சுர்சொண்டாரியோ பிராந்தியத்துடன் எல்லைகளைக் கொண்டு உள்ளது. இந்த பிராந்தியம் 28,400 கிமீ² பரப்பளவைக் கொண்டுள்ளது. மக்கள் தொகை சுமார் 2,067,000 (2007) என மதிப்பிடப்பட்டுள்ளது, பிரதேச மக்களில் சுமார் 73% கிராமப்புறங்களில் வாழ்கின்றனர்.
நிலவியல்
பிராந்தியத்தின் காலநிலை என்பது பொதுவாக வறண்ட ஐரோப்பிய காலநிலை என்னும் கண்ட காலநிலை ஆகும். இது ஓரளவு அரை வெப்பமண்டலமாகுமாக உள்ளது.
பொருளாதாரம்
பிராந்தியத்தின் இயற்கை வளங்களில் குறிப்பிடத்தக்க அளவில் பாறை எண்ணெய் மற்றும் இயற்கை எரிவளி இருப்புக்கள் உள்ளன. முபரேக் எண்ணெய் மற்றும் எரிவாயு பதப்படுத்தும் தொழிற்சாலை பிராந்தியத்தின் மிகப்பெரிய தொழிற்சாலையாக உள்ளது. மேலும் இங்கு கம்பளி தயாரிப்பு, ஜவுளி, சிறுதிறமான தொழில், உணவு பதப்படுத்துதல் மற்றும் கட்டுமான பொருட்கள் தொழில் போன்றவை உள்ளன. இங்கு மேற்கொள்ளும் முக்கிய வேளாண் பணிகளில் பருத்தி உள்ளிட்ட பல்வேறு பயிர்கள் செய்யப்படுகின்றன மேலும் கால்நடை வளர்ப்பு போன்றவையும் உள்ளன. பிராந்தியத்தில் நீர்ப்பாசன வசதிக்கான உள்கட்டமைப்ப அமைப்பாக நம்பகமான நீர் ஆதாரமாக பெரிய டோலிமார்ஜோன் நீர்த்தேக்கம் நன்றாக உருவாக்கப்பட்டுள்ளது.
இப்பகுதியில் நன்கு வளர்ந்த போக்குவரத்து உள்கட்டமைப்பு உள்ளது, 350 கி.மீ.க்கு மேற்பட்ட தொடர்வண்டி பாதைகள் மற்றும் 4000 கி.மீ.க்கு மேற்பாட்ட சாலை வசதி உள்ளது.
கலாச்சாரம்
அமீர் தேமூரின் பிறப்பிடமான ஷாரிசாப்ஸ் நகரம் இப்பகுதியில் முக்கிய சுற்றுலா தலமாக உள்ளது.
குறிப்புகள்
பகுப்பு:Coordinates on Wikidata பகுப்பு:உஸ்பெக்கிஸ்தானின் பிராந்தியங்கள்
பாக்கம்
பாக்கம் என்பது தமிழ்நாடு மாநிலத்தின் திருவள்ளூர் மாவட்டத்தில் திருநின்றவூர் பகுதிக்கு அருகில் அமைந்துள்ள ஒரு புறநகர்ப் பகுதியாகும்.
கடல் மட்டத்திலிருந்து சுமார் 79 மீட்டர் உயரத்தில் அமைந்துள்ள பாக்கம் புறநகர்ப் பகுதியின் புவியியல் ஆள்கூறுகள், 13.1334°N, 80.0335°W ஆகும்.
திருநின்றவூர், வேப்பம்பட்டு, திருவள்ளூர், காக்களூர், புட்லூர், தொழுவூர், திருநின்றவூர், நெமிலிசேரி, பட்டாபிராம் மற்றும் ஆவடி ஆகியவை பாக்கம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.
ஆனந்தீசுவரர் கோயில் என்ற சிவன் கோயில் ஒன்று பாக்கம் பகுதியில் அமையப் பெற்றுள்ளது.
பாக்கம் பகுதியானது, பூந்தமல்லி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருவள்ளூர் மக்களவைத் தொகுதி சார்ந்தது.
வெளி இணைப்புகள்
பகுப்பு:திருவள்ளூர் மாவட்டத்திலுள்ள கிராமங்கள்
முசாபர்பூர் மாவட்டம்
முசாபர்பூர் மாவட்டம், இந்திய மாநிலமான பீகாரின் மாவட்டங்களில் ஒன்று. இதன் தலைமையகம் முசாபர்பூரில் உள்ளது. இந்த மாவட்டம் திருத் கோட்டத்துக்கு உட்பட்டது.
பொருளாதாரம்
2006ஆம் ஆண்டு மத்திய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால் இதுவும் பொருளாதாரத்தில் பின்தங்கிய மாவட்டங்களுக்கான மத்திய அரசின் நிதியைப் பெறுகிறது.
இணைப்புகள்
பகுப்பு:பீகார் மாவட்டங்கள் பகுப்பு:முசாபர்பூர் மாவட்டம்
கௌதம நீலாம்பரன்
இவரது முதல் சிறுகதை, புத்தனின் புன்னகை, சுதேச மித்திரனில் 1970 ஆம் ஆண்டில் வெளிவந்தது. இதனைத் தொடர்ந்து 200-க்கும் மேற்பட்ட சிறு கதைகள், கவிதைகள், கட்டுரைகள், வரலாற்றுப் புதினங்கள், வானொலி மற்றும் தொலைக் காட்சி நாடகங்கள் என பல படைப்புகளை ஆக்கியுள்ளார்.
தீபம், இதயம் பேசுகிறது, ஞானபூமி, ஆனந்த விகடன், குங்குமம், குங்குமச் சிமிழ் போன்ற இதழ்களில் இவர் பணியாற்றியுள்ளார். இந்த இதழ்களில் இளம் தலைமுறை எழுத்தாளர்கள் வருகையை பெரிதும் ஊக்குவித்தார். 'முத்தாரம்' வார இதழில் இவர் எழுதிய புத்தரின் வாழ்க்கை வரலாறு மூன்றரை ஆண்டுகள் தொடர்ந்து வெளிவந்தது. இத்தொடர் பின்னர் புத்தர் பிரான் என்ற பெயரில் நூலாக வெளிவந்தது.
இவரது வரலாற்று புதினங்களான சேது பந்தனம், மன்னன் மாடத்து நிலவு, ஈழவேந்தன் சங்கிலி, பல்லவன் தந்த அரியணை, வெற்றித் திலகம், விஜய நந்தினி, பல்லவ மோகினி, மாசிடோனிய மாவீரன், சோழவேங்கை, கலிங்கமோகினி, வேங்கை விஜயம், வீரத்தளபதி மருதநாயகம், மோகினிக் கோட்டை, கோச்சடையன், ரணதீரன், ரஜபுதன இளவரசி, சுதந்திர வேங்கை ( பூலித்தேவன் வரலாறு ) ஆகியவை வாசகர்களிடையே பெரும் வரவேற்பைப் பெற்றன.
விருதுகள்
இவருக்கு வழங்கப்பட்ட சில விருதுகள் :
மறைவு
கௌதம நீலாம்பரன் செப்டம்பர் 14, 2015இல் மாரடைப்பால் காலமானார்.
மேற்கோள்கள்
பகுப்பு:1948 பிறப்புகள் பகுப்பு:2015 இறப்புகள் பகுப்பு:தமிழ் எழுத்தாளர்கள்
சிறைச்சாலை
சிறைச்சாலை (Prison) என்பது குற்றம் சுமத்தப்பட்டவரையும் குற்றவாளிகளையும் அடைத்து வைக்கும் இடமாகும். இங்கு அரசு சட்ட விதிகளின்படி இவர்கள் தடுத்து வைக்கப்படுவர். சிறைச்சாலையில் தடுத்து வைக்கப்பட்டுள்ளவர்களுக்கு மருத்துவ உதவி, உணவு ஆகியவை இலவசமாக வழங்கப்படும். குற்றவாளிகள் தங்களது குற்றத்திற்கான தண்டனையாக சமூகத்திலிருந்து பிரித்து வைக்கும் நோக்குடன் இங்கு தடுத்து வைக்கப்படுவர். சமூகத்தில் குற்றவாளிக்கு உள்ள அந்தஸ்தைப் பொருத்து, சட்ட விதிகளுக்கு உட்பட்டு தேவையான வசதிகள் வழங்கப்படும். அனுமதியின் பேரிலும், நிர்ணயிக்கப்பட்ட நாட்களிலும் சிறைச்சாலையிலுள்ள கைதிகளை அவர்களின் உறவினர்கள் சந்திக்கலாம். சிறைச்சாலையில் தடுத்து வைக்கப்பட்டவர்கள் சிறப்பு அனுமதியின் பேரில் குறுகிய காலத்திற்கு வெளியே வரலாம்.
மேற்கோள்கள்
பகுப்பு:சிறைகள் பகுப்பு:சட்டம் சார் அமைப்புகள் பகுப்பு:சட்டம்
திருப்பதி பிரதர்ஸ்
திருப்பதி பிரதர்ஸ் தமிழ்த் திரைப்படங்களை தயாரிக்கின்ற நிறுவனமாகும். இதனை லிங்குசாமி மற்றும் சுபாஸ் சந்திரபோஸ் ஆகியோர் 2006ல் உருவாக்கினர்.
வரலாறு
இந்நிறுவனம் எழில் இயக்கிய தீபாவளி திரைப்படத்தினை முதலில் தயாரித்தது. இதில் ஜெயம் ரவி மற்றும் பாவனா ஆகியோர் முக்கிய கதாப்பாத்திரத்தில் நடித்திருந்தனர். இதுவொரு சராசரி வெற்றிப்படமாக அமைந்தது.
வெளி இணைப்புகள்
பகுப்பு:தமிழ்நாட்டின் திரைப்படத் தயாரிப்பு நிறுவனங்கள் பகுப்பு:சென்னையில் உள்ள திரைப்படத் தயாரிப்பு நிறுவனங்கள் பகுப்பு:தமிழ்த் திரைப்படத் தயாரிப்பு நிறுவனங்கள்
லெவி முவனவாசா
லெவி பாட்ரிக் முவனவாசா (Levy Patrick Mwanawasa, செப்டம்பர் 3, 1948 – ஆகஸ்ட் 19, 2008) சாம்பியாவின் ஓர் அரசியல்வாதி. இவர் சாம்பியாவின் சனாதிபதியாக ஜனவரி 2002 முதல் ஆகஸ்ட் 2008 இல் இறக்கும் வரை இருந்தவர்.
வாழ்க்கைச் சுருக்கம்
வடக்கு ரொடீசியாவில் பிறந்த முவனவாசா குடும்பத்தில் 10 பிள்ளைகளில் இரண்டாவதாகப் பிறந்தவர். சாம்பியாப் பல்கலைக்கழகத்தில் சட்டத் துறையில் பட்டம் பெற்று 1974 முதல் 1978 வரையில் சட்டத்தரணியாகப் பணிபுரிந்தார். 1985 இல் சாம்பிய அரசில் சொலிசிட்டர் ஜெனரலாகப் பணியாற்றினார். 1991 இல் நாட்டின் உதவி சனாதிபதியானார். டிசம்பர் 8, 1991 இல் சாலை விபத்தொன்றில் இவர் படுகாயமடைந்தார்.
அரசியல்
1994 வரை நாட்டின் உதவி சனாதிபதியாகப் பணியாற்றினார். 1996 இல் பலகட்சி மக்களாட்சிக்கான இயக்கம் சார்பாக அதிபர் தேர்தலில் போட்டியிட்டுத் தோல்வியடைந்தார். அதன் பின்னர் அரசியலில் இருந்து ஒதுங்கி இருந்தார். 2001 இல் இடம்பெற்ற தேர்தலில் வெற்றி பெற்று ஜனவரி 2, 2002 இல் நாட்டின் ஜனாதிபதியானார். 2006 ஆம் ஆண்டில் இடம்பெற்ற தேர்தலில் போட்டியிட்டு இரண்டாம் தடவையாக சனாதிபதியானார்.
வெளி இணைப்புகள்
பகுப்பு:சாம்பியாவின் அரசியல்வாதிகள் பகுப்பு:1948 பிறப்புகள் பகுப்பு:2008 இறப்புகள் பகுப்பு:சாம்பியாவின் குடியரசுத் தலைவர்கள்
ஈரல்பாசி
ஈரல்பாசி(Riccia) ரிக்சியேசி இனத்தைச் சார்ந்த அதிக அளவில் பரந்துள்ள பாசியின் வகை. மிகச்சிறியது. இதில் வேர், தண்டு, இலை என்ற வேறுபாடு இல்லை. அதிக வகையில் பஞ்சாப் காசுமீர் மாநிலத்திலும், மேற்கு இமயமலை தொடர்களிலும் அதிக அளவில் காணப்படுகிறது. இது ஈரப்பதம் உள்ள இடங்களில் அதிகம் காணப்படும். ஈரல்பாசி இனத்தில் 130 வகைகள் உள்ளது.
திருக்கருக்காவூர்
திருக்கருக்காவூர் தமிழ்நாட்டின் தஞ்சாவூர் மாவட்டத்தில் அமைந்துள்ள பாபநாசம் தாலுக்காவின் அம்மாபேட்டை ஊராட்சி ஒன்றியத்தில் உள்ள ஒரு கிராமம் ஆகும்.
அமைவிடம்
திருக்கருக்காவூர் மாவட்ட தலைநகரான தஞ்சாவூரில் இருந்து 19 கிலோ மீட்டர் கிழக்கே அமைந்துள்ளது, ஊராட்சி ஒன்றியமான அம்மாபேட்டையில் இருந்து 7 கிலோ மீட்டர் தொலைவிலும் அமைந்துள்ளது.
மக்கள்தொகை
2011-ஆம் ஆண்டு மக்கள் தொகை கணக்கெடுப்பின்படி இந்த கிராமம் 474 வீடுகளும், 1872 மக்கள்தொகையும் கொண்டுள்ளது. இதில் 932 ஆண்களும் 940 பென்களும் அடங்குவர். இந்த ஊரின் கல்வியறிவு விகிதம் 71.8 % ஆகும். இங்கு பட்டியல் இனத்தவர்கள் 36.86% ஆக உள்ளது, இந்த பட்டியல் இனத்தவர்கள் மக்கள் தொகை 690 ஆகும். திருக்கருக்காவூரின் பாலின விகிதம் 1009 ஆக உள்ளது.
முக்கிய தலங்கள்
திருக்கருக்காவூரில் புகழ்பெற்ற கர்ப்பரட்சாம்பிகை கோவில் உள்ளது.ஊர்த்தவ மகரிஷியின் சாபத்தால் நித்துவரின் மனைவி வேதிகைக்கு ஏற்பட்ட கருச்சிதைவை இறைவன் மருத்துவம் பார்த்து அவள் கருவைக் காப்பாற்றிய தலம் இது. திருக்களாவூர் என மக்களால் பொதுவாக அழைக்கப்பெறும் இந்த தலம் மாதவி வனம், முல்லைவனம், திருக்கருகாவூர், கர்ப்பபுரி என்று பல பெயர்களால் நூல்களில் குறிப்பிடப்படுகிறது. தேவாரப்பாடல் பெற்ற சோழநாட்டு காவிரி தென்கரைத் திருத்தலங்களில் திருக்கருக்காவூரும் ஒன்று.
போக்குவரத்து
திருக்கருக்காவூருக்கு அருகாமையில் உள்ள தொடர்வண்டி நிலையமான பாபநாசம் தொடர்வண்டி நிலையம். இது இவ்வூரில் இருந்து 7 கிலோ மீட்டர் தொலைவில் உள்ளது.
வந்தவாசி ஊராட்சி ஒன்றியம்
வந்தவாசி ஊராட்சி ஒன்றியம், இந்தியாவின் தமிழ்நாட்டின் திருவண்ணாமலை மாவட்டத்தில்  உள்ள பதினெட்டு   ஊராட்சி ஒன்றியங்களில்  ஒன்றாகும். வந்தவாசி ஊராட்சி ஒன்றியம் அறுபத்தி ஒன்று ஊராட்சி மன்றங்களை கொண்டுள்ளது. வந்தவாசி வட்டத்தில் உள்ள இவ்வூராட்சி  ஒன்றியத்தின் வட்டார வளர்ச்சி அலுவலகம் வந்தவாசியில்  இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, வந்தவாசி ஊராட்சி ஒன்றியத்தின் மொத்த மக்கள் தொகை 1,10,990 ஆகும். அதில் பட்டியல் இன மக்களின் தொகை 34,271 ஆக உள்ளது. பட்டியல் பழங்குடி மக்களின் தொகை 2,172 ஆக உள்ளது.
ஊராட்சி மன்றங்கள்
வந்தவாசி ஊராட்சி ஒன்றியத்தில் உள்ள 61 கிராம ஊராட்சி மன்றங்களின் விவரம்;
மேற்கோள்கள்
பகுப்பு:திருவண்ணாமலை மாவட்ட ஊராட்சி ஒன்றியங்கள்
பெர்பர் தேரை
பகுப்பு:முதுகெலும்பிகள் பகுப்பு:தீவாய்ப்பு கவலை குறைந்த இனங்கள் பெர்பர் தேரை (Berber toad), என்பது மொரிஷியனியன் தேரை, மொராக்கோ தேரை, பேந்தெரினி தேரை அல்லது மூரிஷ் தேரை (இசுகிளிரோபைரசு மாவுரிடேனிகா-Sclerophrys mauritanica) எனப்படுகிறது. தேரை குடும்பமான பபோனிடேவைச் சார்ந்த இந்த தேரை வடமேற்கு ஆப்பிரிக்காவில் காணப்படுகிறது. இத்தேரையினம் தெற்கு எசுப்பானியாவில் அறிமுகப்படுத்தப்பட்டது.
விளக்கம்
பெர்பர் தேரை ஒரு பெரிய வகைத் தேரையாகும். இதனுடைய நீளம் 13 முதல்15 செமீ வரை இருக்கும். உடலின் மேற்பகுதியில் பெரிய அளவிலான ஆரஞ்சு அல்லது சிவப்பு புள்ளிகள் காணப்படும். உடலின் அடிப்பகுதியில் சிறிய சாம்பல் புள்ளிகளுடன் வெள்ளை நிறத்தில் இருக்கும். இது பல வண்ண வண்ண உருவங்களில் காணப்படுகிறது. பின்புற நிறம் பழுப்பு, ஆலிவ், ஆரஞ்சு அல்லது சிவப்பு பழுப்பு ஆகியவற்றின் இருண்ட திட்டுகளிலிருந்து வெற்று மணல் நிறம் வரை மாறுபடும்.
பரவல்
வட மேற்கு ஆபிரிக்காவில் காணப்படும் பெர்பர் தேரை, மொராக்கோவில் கிழக்கு நோக்கி அல்சீரியா வழியாக தூனிசியாவிலும், தெற்கே மேற்கு சகாராவிலும் வடக்கு பகுதியிலும் காணப்படுகிறது. இருப்பினும் இத்தகவல் இன்னும் உறுதிப்படுத்தப்படவில்லை. அல்ஜெசிராசுக்கு அருகிலுள்ள லாஸ் அல்கோர்னோகேல்ஸ் இயற்கை பூங்காவிற்கு அருகில் ஸ்பெயினில் அறிமுகப்படுத்தப்பட்ட தேரைகள் காணப்படுகின்றன.
வாழ்விடம்
இதன் இயற் வாழ்விடங்களாக மித வெப்பமண்டல அல்லது வெப்பமண்டல உலர் கார்க் ஓக் காடுகள், மிதவெப்பமண்டல அல்லது வெப்பமண்டல உலர் புதர்நிலங்கள், ஆறுகள், நன்னீர் சதுப்பு நிலங்கள், இடைப்பட்ட நன்னீர் சதுப்பு நிலங்கள், விளைநிலங்கள், மேய்ச்சல் நிலங்கள், தோட்டங்கள் மற்றும் நகர்ப்புறங்கள். பெர்பர் தேரைகள் அட்லசு மலைத்தொடரில் கடல் மட்டத்திலிருந்து 2,650 மீட்டர் உயரத்தில் வாழ்கின்றன.
பழக்கம்
இது மெதுவாக ஓடும் நன்னீர் அல்லது உவர்ப்பு நீரோடைகளில் இனப்பெருக்கம் செய்கிறது. பெண்கள் சுமார் 5,000-10,000 முட்டைகளை இடுகின்றன. பகலில் முதிர்ச்சியடைந்த தவளைகள் பாறைகளின் கீழ் அல்லது பள்ளங்களில் மறைந்து காணப்படும்.
வகைபாட்டியல்
இது முதன் முதலில் பபோ பேரினத்தின் கீழ் வைக்கப்பட்டது. ஆனால் ஆப்பிரிக்க அமிடோப்ரைனசு என 2009ல் 20 குரோமோசோம்க்கான "பபோ" வில் மாற்றப்பட்டது. பின்னர் ஸ்கிளிரொபைரசு என மறுபெயரிடப்பட்டது. இதனால் அமிஎடோப்ரைனசு, ஸ்கிளிரொபைரசின் வேறுபெயராக உள்ளது.
இலங்கைக் குடியுரிமைச் சட்டம், 1948
இலங்கைக் குடியுரிமைச் சட்டம், 1948 என்பது 1948 ஆம் ஆண்டில் இலங்கை பிரித்தானியரிடமிருந்து விடுதலை பெற்றதும், அதன் குடிமக்கள் யாரென வரையறுப்பதற்காகக் கொண்டுவரப்பட்ட சட்டமாகும். இது 1948 ஆம் ஆண்டு நவம்பர் மாதம் 15 ஆம் தேதி அப்போதைய ஐக்கிய தேசியக் கட்சி அரசினால் பாராளுமன்றத்தில் நிறைவேற்றப்பட்டது. மேலோட்டமாகப் பார்க்கும்போது இது புதிதாக விடுதலை பெற்ற நாடொன்றிற்குத் தேவையான ஒரு நடவடிக்கையாகவே தோன்றினாலும் சிங்களத் தேசிய வாதிகள் இந்தச் சட்டத்தின் மூலம் இன்னொரு நோக்கத்தையும் நிறைவேற்றினார்கள். அதாவது இலங்கையின் மத்திய மலைநாட்டுப் பகுதிகளில், இந்தியாவின் தமிழ் நாட்டிலிருந்து பெருந்தோட்டத் தொழிலாளர்களாகக் கொண்டுவரப்பட்டுக் குடியேற்றப்பட்ட இலட்சக் கணக்கான தொழிலாளர்களின் வாக்குரிமையைப் பறித்து அவர்களை நாடற்றவர்கள் ஆக்குவதில் அவர்கள் வெற்றிபெற்றார்கள். நாடு விடுதலை பெற்றதிலிருந்து படிப்படியாக வளர்ச்சி பெற்றுவந்த இன முரண்பாடுகளின் தொடக்க வெளிப்பாடுகளில் ஒன்றாக இந்தச் சட்டம் அமைந்தது எனலாம். இச் சட்டம் நாடாளுமன்றத்தில் கொண்டுவரப்பட்டபோது இலங்கைத் தமிழ் நாடாளுமன்ற உறுப்பினர்களுடன் சேர்ந்து இடதுசாரிக் கட்சியினரும் எதிர்த்தனர்.
இலங்கைக் குடியுரிமைச் சட்ட அம்சங்கள்
1948 ஆம் ஆண்டின் 18 ஆம் இலக்க இலங்கைக் குடியுரிமைச் சட்டம் இரண்டு விதமான இலங்கைக் குடியுரிமைகளை வரையறுக்கிறது. இவை:
இவற்றையும் பார்க்க
பகுப்பு:ஈழப் போராட்டக் காரணங்கள் பகுப்பு:இலங்கையில் சட்டம் பகுப்பு:மலையகத் தமிழர் வரலாறு பகுப்பு:இந்திய–இலங்கை இருதரப்பு உறவுகள்
சுப்பிரமணியசுவாமி கோயில், எட்டுக்குடி
சுப்பிரமணிய சுவாமி கோயில் தமிழ்நாட்டில் நாகப்பட்டினம் மாவட்டத்தில் எட்டுக்குடி என்னும் ஊரில் அமைந்துள்ள முருகன் கோயிலாகும்.
சன்னதிகள்
இக்கோயிலில் கணபதி, ஜுரதேவர், சீனிவாச சௌந்திரராஜப்பெருமாள், ஆஞ்சநேயர், மனோன்மணி அம்மை, அய்யப்பன், மகாலட்சுமி, நவக்கிரகங்கள், சனி பகவான், பைரவர் ஆகியோருக்கான சன்னதிகள் உள்ளன. வான்மீகர் என்ற சித்தர் இங்கு சமாதியானதாகக் கூறுவர். மூலவர் கருவறையில் முருகன், வள்ளி தெய்வானையுடன் மயில்மீது அமர்ந்துள்ளார். மூலவர் அமர்ந்துள்ள மயில் சிற்பத்திற்கு ஆதாரமாக தரையின்மீதுள்ள அதன் இரு கால்கள் உள்ளன. முருகன் சன்னதிக்கு வலது புறத்தில் லிங்கத்திருமேனியை கருவறையில் கொண்ட சௌந்தரேசுவரர் சன்னதியும், இடது புறத்தில் இறைவி ஆனந்தவல்லி அம்மன் சன்னதியும் உள்ளன. கோயிலின் முன்பாக கோயில் குளம் உள்ளது.
விழாக்கள்
இக்கோயிலில் சஷ்டி விரதத்தையும், கவுரி விரதத்தையும் ஒன்றுசேர கடைபிடிப்பது சிறப்பாகக் கருதப்படுகிறது. சித்ரா பௌர்ணமி, கந்த சஷ்டி, வைகாசியில் நாளும் ஒரு விழா, கார்த்திகை மாதத்தில் சிறப்பு பூசை உள்ளிட்டவை கொண்டாடப்படுகின்றன.
புகைப்படத்தொகுப்பு
பகுப்பு:நாகப்பட்டினம் மாவட்டத்திலுள்ள முருகன் கோயில்கள்
பாக்கம் ஆனந்தீசுவரர் கோயில்
கடல் மட்டத்திலிருந்து சுமார் 83 மீட்டர் உயரத்தில் அமைந்துள்ள பாக்கம் ஆனந்தீசுவரர் கோயிலின் புவியியல் ஆள்கூறுகள், 13.14806°N, 80.01849°W ஆகும்.
வெளி இணைப்புகள்
பகுப்பு:திருவள்ளூர் மாவட்டத்திலுள்ள சிவன் கோயில்கள்
அரசு கலை அறிவியல் கல்லூரி, வால்பாறை
வால்பாறை அரசு கலை அறிவியல் கல்லூரி (Government Arts and Science College, Valparai) என்பது தென்னிந்தியாவில், தமிழ்நாட்டின், நீலகிரி மாவட்டம், வால்பாறையில் தமிழக அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி 2006 ஆண்டு தமிழக அரசால் துவக்கப்பட்டது. இது கோயம்புத்தூர் பாரதியார் பல்கலைக்கழகத்தில் இணைவு பெற்ற கல்லூரி ஆகும்.
வெளியிணைப்புகள்
பகுப்பு:நீலகிரி மாவட்டத்திலுள்ள அரசினர் கலைக் கல்லூரிகள் பகுப்பு:பாரதியார் பல்கலைக்கழக இணைவுக்கல்லூரிகள்
சதுரங்க வேட்டை
ஈமு கோழி, மண்ணுளிப் பாம்பு, ரைஸ் புல்லிங் போன்ற மக்களை ஏமாற்றும் நபர்களின் உத்திகளை இப்படம் காட்டியது.
வெளி இணைப்புகள்
பகுப்பு:2014 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள்
ஊடு நூல்
நெய்தற் கலையில், ஊடு நூல் என்பது குறுக்குவாட்டில்  பாவு நூலுக்கு மேலும் கீழும் செல்லும்  நூல் இழையாகும்
பாவு நூல் என்பது கண்டுகளாக்கப்பட்ட இழையாகும்.முற்காலங்களில் பஞ்சு, கம்பளி போன்றவற்றால் இவை உருவாக்கப்பட்டது. தற்காலங்களில், வேதிப்பொருட்களால் உருவாக்கப்பட்ட இழையும் ஆடை நெய்வதற்குப் பயன்படுத்தப்படுகிறது. பொதுவாக ஊடு நூல் பாவு நூல் போல இழுத்து தறியில் பூட்டப்படாதது. இதனால் பாவு நூலை விட உறுதி குறைந்ததாய் இருக்கும்.
பகுப்பு:ஆடை நெய்தல் பகுப்பு:நெசவு
தஞ்சாவூர் நாயக்கர் வரலாறு (நூல்)
தஞ்சாவூர் நாயக்கர் வரலாறு, குடவாயில் பாலசுப்ரமணியன் எழுதிய நூலாகும். தஞ்சையை ஆண்ட நாயக்கர்களின் வரலாற்றைப் பற்றி இந்நூல் விரிவாக ஆராய்கிறது. தஞ்சையை சோழர்கள் முதல் நூற்றாண்டில் இருந்து 12ம் நூற்றாண்டு வரை ஆட்சி புரிந்தனர். அவர்கள் தங்கள் ஆட்சி காலத்தில் 90 கோயில்களை கட்டியுள்ளனர். அதன் பின் முத்தரையர்களும், 16ம் நூற்றாண்டில் நாயக்கர்களும், 17,18ம் நூற்றாண்டுகளில் மராத்தியர்களும் ஆட்சி புரிந்த போதிலும் சோழர்களின் காலம் பொற்காலம் என அழைக்கப்படுகிறது.
தலைப்புகள்
நாயக்கர் அரசு உதயம், முதல் நாயக்க மன்னர், தஞ்சை செவ்வப்ப நாயக்கர், அவரது காலத்துக் குறிப்பிடத்தக்க வரலாற்று நிகழ்வுகள், அச்சுதப்ப நாயக்கர் - இரகுநாத நாயக்கர் இணைந்த ஆட்சி, இரகுநாத நாயக்கர், இராமபத்ர நாயக்கர், கோவிந்த தீட்சிதர், விஜயராகவ நாயக்கர், தஞ்சை நாயக்கர் காலக் கோட்டையும் அரண்மனையும், தஞ்சாவூர் நாயக்கர் ஆட்சியின் வரலாற்றுச் சுருக்கம் உள்ளிட்ட தலைப்புகளைப் பற்றி விரிவாக எடுத்துரைக்கப்பட்டுள்ளது.
பின்னிணைப்புகள்
விஜயராகவ நாயக்கரின் கையொப்பத்துடன் காணப்படும் அரிய செப்பேட்டுத்தொகுதி, தஞ்சாவூர் பள்ளிவாசல் கல்வெட்டு, படேவியா வெள்ளிப்பட்டயம், அரித்துவாரமங்கலம் செப்பேடு, மன்னார் மோகனப்பள்ளு, அருவிழி மங்கலம் செப்பேட்டுத் தொகுதி, விஜயராகவ நாயக்கரின் வெள்ளிப்பட்டயம் உள்ளிட்ட பல ஆவணங்கள் பின்னிணைப்புகளாகத் தரப்பட்டுள்ளன.
ஆதாரங்கள்
பகுப்பு:தஞ்சாவூர் மாவட்டம் பகுப்பு:1999 தமிழ் நூல்கள் பகுப்பு:வரலாற்று நூல்கள்
நூர் பானோ (பாடகர்)
நூர் பானோ (Noor Bano) (1942 - 14 பிப்ரவரி 1999) பாக்கித்தானின் சிந்து மாகாணத்தைச் சேர்ந்த நாட்டுப்புற பாடகர் ஆவார். இவரது சிறந்த மற்றும் இனிமையான குரல் காரணமாக, இவர் சிந்து முழுவதும், குறிப்பாக கிராமப்புற சிந்தில் பிரபலமாக இருந்தார்.
சுயசரிதை
நூர் பானோ 1942ஆம் ஆண்டில் பாதின் மாவட்டத்திற்கு அருகிலுள்ள மிதூ கோபாங் என்ற கிராமத்தில் பிறந்தார். பின்னர், இவர் தல்ஹார் என்ற பகுதிக்குச் சென்றார். இவரது தந்தையின் பெயர் சுலைமான் கோபாங், ஒரு ஏழை விவசாயியாவார். இவர் எந்தப் பள்ளிக்கும் செல்லவில்லை. அருகிலுள்ள கிராமங்களில் திருமணப் பாடல்களைப் பாடி வந்தார். ஹயாத் கோபாங் மற்றும் உஸ்தாத் மிதூ கச்சி ஆகியோரிடமிருந்து இசையில் பயிற்சி பெற்றார்.
வானொலியில் பாடுதல்
பிரபல அறிஞர்கள் பிர் அலி முகம்மது ஷா ரசிதி, பிர் ஹசாமுதீன் ஷா ரசிதி ஆகியோர் சிந்துவின் இசை மற்றும் கலாச்சாரத்தில் பிரபலமானவர்கள். தல்ஹாரில் உள்ள சையத் வாடல் ஷா ரசிதியின் இல்லத்திற்கு அவர்கள் வந்தபோது ஒரு இசை நிகழ்ச்சியில் பாட நூர் பானோ அழைக்கப்பட்டார். விருந்தினர்கள் இவரது இயல்பான இனிமையான குரலால் மிகவும் ஈர்க்கப்பட்டனர். மேலும், பாக்கித்தான் வானொலியில் பாடுமாறு அறிவுறுத்தினர். சையத் வாடல் ஷாவின் மகன் பிர் ஜமான் ஷா ரசிதி 1960களின் பிற்பகுதியில் வானொலியில் இவரை அறிமுகப்படுத்தினார். பாக்கித்தான் வானொலியில் இவரது முதல் பாடல் மூலம் சிந்துவின் ஒவ்வொரு கிராமத்திலும் இவர் பிரபலமடைந்தார். 1970கள் மற்றும் 1980களில் சிந்துவின் மிகவும் பிரபலமான பெண் நாட்டுப்புற பாடகர்களில் ஒருவராக இருந்தார்.
பாடல்
பாக்கித்தானில், இவர் ஒரு தனி பாடகியாக பெரும்பாலான பாடல்களைப் பாடினார். இருப்பினும், பிரபல பாடகர்களான மாஸ்டர் முஹம்மது இப்ராஹிம், மிதூ கச்சி, ஜரினா பலோச், அமினா ஆகியோருடனும் இவர் பாடினார். "லாடா" அல்லது "சஹெரா "என்று அழைக்கப்படும் சிந்தி திருமண பாடல்களுக்கும் இவர் பிரபலமாக இருந்தார். இவரது சில பாடல்கள் பாக்கித்தான் வானொலியின் இசை நூலகத்தில் கிடைக்கின்றன.
இறப்பு
இவர் 1999 பிப்ரவரி 14 அன்று தல்ஹாரில் இறந்தார், ஹைதர் ஷா லக்கியாரி கல்லறையில் அடக்கம் செய்யப்பட்டார். இவரது மகள் ஹுமிரா கோபாங்கும் ஒரு பாடகி, ஆனால் அவரால் தனது தாயின் புகழை அடைய முடியவில்லை.
மேற்கோள்கள்
பகுப்பு:1999 இறப்புகள் பகுப்பு:1942 பிறப்புகள் பகுப்பு:பாக்கித்தானியர்கள்
சக்கிமங்கலம்
சக்கிமங்கலம் (Sakkimangalam), தமிழ்நாட்டின், மதுரை மாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியம், சக்கிமங்கலம் ஊராட்சியில் அமைந்த வருவாய் கிராமம் ஆகும். மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும். மதுரைக்கு கிழக்கே 8 கிமீ தொலைவில், வைகை ஆற்றின் வடகரையில் சக்கிமங்கலம் உள்ளது.
மதுரை மாநகராத்தின் நகர்புறத்தில் அமைந்த இக்கிராமத்தின் அஞ்சல் சுட்டு எண் 625201;இதன் அஞ்சலகம் சிலைமானில் உள்ளது தொலைபேசி குறியீடு எண் 04549 ஆகும். சக்கிமங்கலத்தின் சௌத் இந்தியன் வங்கியின் கிளை உள்ளது.
மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, 1,141 வீடுகள் கொண்ட சக்கிமங்கலத்தின் மொத்த மக்கள்தொகை 4,.428 ஆகும். அதில் ஒடுக்கப்பட்டோர் 13,77 (31.10%) ஆகவுள்ளனர். எழுத்தறிவு 80.18% ஆகவுள்ளது. இங்கு 2402 தொழிலாளர்கள வாழ்கின்றனர். ஆறு வயதிற்குட்பட்டோர் 511 ஆகவுள்ளனர். இக்கிராமத்தில் தமிழ், தெலுங்கு, சௌராடிரம் பேசப்படுகிறது. இக்கிராமத்தின் மக்கள்தொகையில் 40% சௌராட்டிர கைத்தறி நெசவாளர் குடும்பத்தினர் ஆவார்.
வெளி இணைப்புகள்
பகுப்பு:மதுரை மாவட்டத்திலுள்ள கிராமங்கள்
ராஜீவ் காந்தியின் அமைச்சரவை
ராஜீவ் காந்தி அமைச்சரவை 31 அக்டோபர் 1984 அன்று இந்தியப் பிரதமராக பதவியேற்றார்.
ராஜீவ் காந்தியின் அமைச்சரவையில் 7 விவசாயிகள், 15 வழக்கறிஞர்கள், 4 பத்திரிகையாளர்கள் மற்றும் 3 முன்னாள் மன்னர்கள் இருந்தனர்.
மேற்கோள்கள்
பகுப்பு:இராஜீவ் காந்தி ஆட்சி
மூன்றாம் பானிபட் போர்
மூன்றாம் பானிபட் போர் 14 ஜனவரி 1761ல் டில்லிக்கு வடக்கே 60மைல் (97கி.மீ) தொலைவில் பானிபட் என்ற இடத்தில் மராட்டிய பேரரசின் வடக்கு படைக்கும், ஆப்கானிஸ்தான் மன்னர் அகமது சா அப்தாலிக்கும் இடையில் நடந்தது. அகமது சா துரானியை, ரோகில்லாக்கள் மற்றும் அவத் நவாபு சுஜா-உத்-தௌ ஆதரித்தனர்.
ஆப்கானியர்களுக்கு எதிரான இப்போரில் இராசபுத்திரப் படைகளும், சீக்கியப் படைகளும் மராட்டியப் படைகளுக்கு உதவ முன் வரவில்லை. எனவே மராத்தியப் படைகள் தோல்வி கண்டது. ஆப்கானியர்களின் வெற்றி இந்திய வரலாற்றில் ஒரு பெரும் திருப்புமுனையாக அமைந்தது.
சான்றுகள்
* பகுப்பு:அரியானாவின் வரலாறு பகுப்பு:பேஷ்வாக்கள் பகுப்பு:மகாராட்டிர வரலாறு * பகுப்பு:மராட்டியப் பேரரசு
சுனார் கோட்டை
சுனார் கோட்டை (Chunar Fort) எனப்படும் சந்திரகாந்தா சுனார் கோட்டை, இந்தியாவின் உத்திரப் பிரதேச மாநிலத்தில் உள்ள மிர்சாபூர் மாவட்டத்தில் உள்ள சுனார் நகரத்தில் உள்ள இக்கோட்டையின் அடியில் சுனார் நகரம் உள்ளது. இக்கோட்டையும், நகரமும் மத்திய கால இந்திய வரலாற்றில் குறிப்பட்டத்தக்கவைகள் ஆகும். தற்போது இக்கோட்டை இந்தியத் தொல்லியல் ஆய்வகம் மற்றும் இந்திய அரசின் சுற்றுலா அமைச்சகத்தாலும் பராமரிக்கப்படுகிறது. மேலும் பொதுமக்களுக்கு காட்சிக்காக திறந்து விடப்படுகிறது.
அமைவிடம்
கங்கை ஆற்றாங்கரையில் அமைந்த இக்கோட்டை வாரணாசி நகரத்திலிருந்து தென்மேற்கில் 14 கி மீ தொலைவிலும், மிர்சாபூர் நகரத்திலிருந்து 20 கிலோ மீட்டர் தொலைவிலும் அமைந்துள்ளது. முகல்சராய் - கான்பூர் மற்றும் தில்லி - ஹவுரா இருப்புப்பாதை வழித்தடத்தில் சுனார் தொடருந்து நிலையம் அமைந்துள்ளது.
வரலாறு
கி பி 1029 சகாதேவன் எனும் மன்னரால் கட்டப்பட்ட இம்மணற்கல் கோட்டையை, ஆப்கானிய சூர் பேரரசர் செர் ஷா சூரியாலும், முகலாயப் பேரரசர்களான உமாயூன், அக்பராலும் மற்றும் அயோத்தி நவாப்புகளாலும் கி பி 1772 வரையிலும், பின்னர் பிரிட்டிஷ் ராஜ் அரசால் 1947 வரையிலும் பயன்படுத்தப்பட்டது.
புவியியல்
விந்திய மலைத்தொடரில் அருகில் அமைந்த 280 அடி உயரம் இக்கோட்டை, கங்கை ஆற்றாங்கரையில், கைமூர் மலையில் மணற்கற்களால் கட்டப்பட்டது.
நக்சல்பாரிகளின் ஆதிக்கம் மிக்க இப்பகுதியில் உள்ள சுனார் கோட்டையை உத்திரப் பிரதேச மாநில அரசின் காவல் துறையின் ஆயுத கிடங்காகப் பயன்படுத்தப்படுகிறது. எனவே தீவிரவாதிகளின் தாக்குதலுக்கு உள்ளாகும் இக்கோட்டை பாதுகாப்பு படைகளால் மிகவும் கண்காணிக்கப்படுகிறது.
கோட்டையின் அமைப்பு
இப்பகுதியில் இயற்கையாக கிடைக்கும் மணற்கற்களைக் கொண்டு மூன்று அடுக்கு வரிசையில் கோட்டையின் சுவர்கள் கட்டப்பட்டுள்ளது. சுனார் கோட்டை 1850 yard நீளமும், 10 - 20 ft  அகலமும்,  280 ft உயரமும் கொண்டது. கோட்டையின் வடக்கு நுழைவாயில் கங்கை ஆற்றைக் நோக்கி அமைந்துள்ளது.
மேற்கோள்கள்
பகுப்பு:உத்தரப் பிரதேசக் கோட்டைகள்
அரசு மகளிர் கலை அறிவியல் கல்லூரி, கூத்தாநல்லூர்
அரசு மகளிர் கலை அறிவியல் கல்லூரி, கூத்தாநல்லூர் (Government Women's Arts and Science College, Kuthanallur) என்பது திருவாரூர் மாவட்டம், கூத்தாநல்லூரில் தமிழ்நாடு அரசால் நடத்தப்படும் மகளிருக்கான ஒரு கலை மற்றும் அறிவியல் கல்லூரியாகும். இக்கல்லூரி 2022 சூலை மாதம் தமிழக அரசால் துவக்கப்பட்டது. இக்கல்லூரி முதலில் தற்காலிகமாக ஜாமியா அரசு உதவிபெறும் பள்ளியில் இயங்கிவருகிறது. 2022-23 கல்வி ஆண்டு முதல் செயல்படும் இக்கல்லூரியில் முதல் ஆண்டில் ஐந்து பாடப்பிரிவுகள் துவக்கப்பட்டுள்ளன.
வெளியிணைப்புகள்
பகுப்பு:திருவாரூர் மாவட்டத்திலுள்ள அரசினர் கலைக் கல்லூரிகள் பகுப்பு:மகளிர் கல்லூரிகள்
தெள்ளாறு ஊராட்சி ஒன்றியம்
தெள்ளாறு ஊராட்சி ஒன்றியம், இந்தியாவின் தமிழ்நாட்டின்  திருவண்ணாமலை மாவட்டத்தில்  உள்ள பதினெட்டு ஊராட்சி ஒன்றியங்களில் ஒன்றாகும். தெள்ளாறு ஊராட்சி ஒன்றியம் அறுபத்தி ஒன்று  ஊராட்சி மன்றங்களை கொண்டுள்ளது. வந்தவாசி வட்டத்தில் அமைந்த இவ்வூராட்சி ஒன்றியத்தின் வட்டார வளர்ச்சி அலுவலகம்  தெள்ளாற்றில் இயங்குகிறது.
மக்கள்வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, தெள்ளாறு ஊராட்சி ஒன்றியத்தின் மொத்த மக்கள் தொகை 97,938 ஆகும். அதில் பட்டியல் சமூக மக்களின் தொகை 29,911 ஆக உள்ளது. பட்டியல் பழங்குடி மக்களின் தொகை 2,229 ஆக உள்ளது.
ஊராட்சி மன்றங்கள்
தெள்ளாறு ஊராட்சி ஒன்றியத்தில் உள்ள 61 கிராம ஊராட்சி மன்றங்களின் விவரம்;
இலட்சுமிபாய் திலக்
இலட்சுமிபாய் திலக் (Lakshmibai Tilak) (1868-1936) இந்தியாவின் மகாராட்டிராவைச் சேர்ந்த மராத்தி எழுத்தாளர் ஆவார்.
வாழ்க்கை
இவரது காலத்தின் சமூக வழக்கப்படி, இவரது தனது 11 வயதில் பெற்றோர்களால் நாராயண் வாமன் திலக் என்பவருக்கு திருமணம் செய்து வைக்கப்பட்டார்.
நாராயண் வாமன் திலக் ஒரு திறமையான மராத்தி கவிஞர். அவர் அடிப்படை மராத்தியைப் படிக்கவும் எழுதும் அளவிற்கு இவருக்கு முறையான அடிப்படைக் கல்வியைக் கொடுத்தார். தனது கணவர் கிறிஸ்தவ மதத்திற்கு மாறியபோது, முதலில் இவர் அதிர்ச்சியடைந்தார். இருப்பினும், படிப்படியாக, இறுதியில் இவரும், ஒரு கிறிஸ்துவத்திற்கு மாறினார். முறையான கல்வி குறைவாக இருந்தபோதிலும், தனது சொந்த முயற்சியில் இவரும் சில சிறந்த கவிதைகளை இயற்றினார். மேலும், அவர் தனது சுயசரிதையை ஸ்மிருதிச்சித்ரே என்ற தலைப்பில் எழுதினார். இது மராத்தி இலக்கியத்தில் ஒரு தலைசிறந்த படைப்பாக மாறியது. சுயசரிதை 1934 -1937 காலப்பகுதியில் நான்கு பகுதிகளாக வெளியிடப்பட்டது. 1950ஆம் ஆண்டில், ''ஈ. ஜோசபின் இன்க்ஸ்டர் என்பவர் இதனை ஐ ஃபாலோ ஆஃப்டர்'' என்ற தலைப்பில் ஆங்கிலத்தில் மொழிபெயர்த்தார்.
மேற்கோள்கள்
பகுப்பு:1936 இறப்புகள் பகுப்பு:1868 பிறப்புகள் பகுப்பு:மராத்தி எழுத்தாளர்கள்
கார்த்திக் (தமிழ் நடிகர்)
கார்த்திக் 1960 செப்டம்பர் 13 இல் ஊட்டியில் நடிகர் முத்துராமனுக்குப் பிறந்தார். கார்த்திக்கிற்கு அவரது முதல் மனைவி ராகினி மூலம் கௌதம், கைன் என இரு மகன்களும், இரண்டாவது மனைவி ரதி மூலம் தீரன் என்ற ஒரு மகனும் உள்ளனர். மூத்த மகன் கௌதம் மணிரத்னம் இயக்கிய கடல் திரைப்படம் மூலம் அறிமுகமானார்.
வெளி இணைப்புகள்
பகுப்பு:தமிழ்த் திரைப்பட நடிகர்கள் பகுப்பு:தமிழக அரசியல்வாதிகள் பகுப்பு:1960 பிறப்புகள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:வாழும் நபர்கள் பகுப்பு:பிலிம்பேர் விருதுகள் வென்றவர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:சென்னை நடிகர்கள் பகுப்பு:சென்னைப் பாடகர்கள் பகுப்பு:21-ஆம் நூற்றாண்டு இந்திய அரசியல்வாதிகள்
மெர்காதோர் வீழல்
right|100px|frame| மெர்காதோர் வீழல் thumb|350px|right| 82°தெ க்கும் 82°வ க்கும் இடையேயான உலகை மெர்காதோர் வீழலின் மூலமாகக் காட்டும்போது. 350px|thumb|மெர்காதோர் வீழலில் உள்ள அளவுதிரிப்பை விளக்கிய பிரான்சிய புவியியலாளர் திசோட்டின் காட்டி thumb|350px|right|மெர்காதோரின் 1569 உலக நிலப்படம் மெர்காதோர் வீழல் (Mercator projection) கிரார்துசு மெர்காதோர் என்ற பிளெமிச புவியியலாளர் 1569இல் உருவாக்கிய உருளைவடிவ நிலப்பட வீழல் ஆகும். அடுத்துள்ள படிமத்தில் கண்டுள்ள படி கோளவடிவ புவிப்பரப்பின் நிலப்படத்தை இரு பரிமாண மேற்பரப்பில் வெளிப்படுத்துவதே இதன் கருத்துருவாகும். இது கடல்சார் பயணங்களுக்கு சீர்தர நிலப்பட வீழல் தொழில்நுட்பமாக பரவலாக பயன்படுத்தப்பட்டது. ஒரே பாதநெறியில் செல்லும் வழி நேர்கோடாகக் காட்டப்படுவது புரிதலுக்கு எளிமையாக உள்ளது. ஓர் புள்ளியைச் சுற்றி நேரோட்ட அளவுகோல் அனைத்து திசைகளிலும் சமமாக இருந்தாலும் நிலநேர்க்கோடு புவிநடுக்கோட்டிலிருந்து உயர்ந்து சென்று துருவங்களை அடையும்போது காட்டப்படும் அளவுகள் திரிந்து காணப்படும். துருவத்தை எட்டும்போது அளவுகோல் முடிவிலியை நெருங்கும். காட்டாக, துருவங்களை ஒட்டியுள்ள கிறீன்லாந்தும் அந்தாட்டிக்காவும் தமது இயல்பான அளவுகளை விடப் மிகப் பெரிதாகவும் புவிநடுக் கோட்டிற்கு அண்மித்துள்ள மத்திய ஆபிரிக்கா இயல்பை விடச் சிறியதாகவும் காட்டப்படும்.
பண்புகளும் வரலாறும்
மெர்காதோர் நிலப்படத்தின் அளவுகோல் நிலநேர்க்கோட்டுடன் கூடுவதால் புவியியல் அமைப்புகளின் அளவு  திரிந்தது. நிலநடுக்கோட்டிற்கு அருகில் உள்ளவற்றை விட துருவங்களுக்கு அருகிலிருந்த அமைப்புகள் பெரியதாகக் காட்டப்பட்டன. இது கோளின் மொத்தப் புவியியலை திரித்துக் காட்டுகின்றது. மெர்காதோர் நிலப்படத்தில் துருவங்களுக்கு அண்மையில் இந்த அளவுகோல் முடிவிலியை நெருங்குவதால் நிலநேர்க்கோடுகள் 70° வடக்கு அல்லது தெற்கிலுள்ள இடங்கள் நடைமுறைப்படி பயன்படுத்த இயலாமலுள்ளன. எனவே மெர்காதோர் நிலப்படங்கள் துருவப் பிரதேசங்களில் பயன்படுத்த இயலாது. ( இது புவியின் சுற்றுகை அச்சைச் சார்ந்த உருளை வீழலுக்கு மட்டுமே; இதற்கு மாறான குறுக்கு அச்சைச் சார்ந்த உருளை வீழல் மற்றொரு பயன்பாட்டிற்கு பயன்படுத்தப்படுகின்றது.)
ஒரே கடல்வழி திசையளவுகளைக் கொண்ட கோடுகள் (நெடுங்கோடுகளுடன் ஒரே கோணத்தைக் கொண்டிருக்கும் கோடுகள் லோக்சோடிரோம்கள் அல்லது ரம்பு கோடுகள் எனப்படுகின்றன.) நேர்கோடுகளாக மெர்காதோர் நிலப்படத்தில் காட்டப்படுகின்றன. இந்த இரு பண்புகளும், பொது வடிவு, நேரான ரம்பு கோடுகள், கடல்சார் வழிநடத்தலுக்கு மிகவும் பொருத்தமானவையாக உள்ளன. பாதைநெறிகளும் திசையளவுகளும் காற்றுப் புள்ளியியல் படங்களைக் கொண்டும் கோண அளவிகளைக் கொண்டும் அளவிடப்படுகின்றன. நிலப்படத்தில் ஒரு புள்ளியிலிருந்து மற்றொரு புள்ளிக்கு தொடர்புள்ள திசைகள் எளிதாக குறிக்க முடிகின்றது.
மெர்காதோர் தனது உலகப் படத்திற்கு கொடுத்த தலைப்பு (Nova et Aucta Orbis Terrae Descriptio ad Usum Navigantium Emendata: "புதிய மிகுதிப்படுத்திய புவியின் விவரணம், மாலுமிகளின் பயன்பாட்டிற்காக திருத்தப்பட்டது") அவர் இதனை குறிப்பாக கடல்சார் வழிநடத்தலுக்காகவே இதனை வடிவமைத்தார் என அறிய வைக்கிறது. இந்த அமைப்பு எவ்வாறு பெறப்பட்டது என்பதை மெர்காதோர் விவரிக்காவிட்டாலும் அவர் வரைபடமுறையையே பயன்படுத்தியிருக்கலாம். புவிக் கோளத்தில் முன்பு வரைந்திருந்த சில ரம்பு கோடுகளை சதுர  புவி ஆயவரைப் பின்னலில் படியெடுத்திருக்கலாம். இணைகளுக்கு இடையேயான இடைவெளியை சரிசெய்து கோளத்தில் உள்ளதுபோலவே அதே கோணங்களில் இருக்குமாறு சீராக்கியிருக்கலாம்.
வெளி இணைப்புகள்
பகுப்பு:நிலப்படவரைவியல் பகுப்பு:1569 பகுப்பு:16-ஆம் நூற்றாண்டுக் கண்டுபிடிப்புகள்
மறுபதிப்பு
மறுபதிப்பு (Reprint) என்பது ஏற்கனவே வெளியிடப்பட்ட பொருளின் மறு வெளியீடு ஆகும். மறுபதிப்பு என்ற சொல் பல துறைகளில் சற்று வித்தியாசமான அர்த்தங்களுடன் பயன்படுத்தப்படுகிறது.
கல்வி வெளியீடு
கல்வி வெளியீட்டில், சில சமயங்களில் மறுபதிப்புகள் என்றும் அழைக்கப்படும் ஆஃப்பிரிண்ட்ஸ், முன்பு கல்வி இதழ்களில் வெளியிடப்பட்ட தனிப்பட்ட கட்டுரைகளின் மொத்த மறு உருவாக்கம் ஆகும். அறிவியல், தொழில்நுட்பம் மற்றும் மருத்துவ இதழ்களிலிருந்து வரும் அச்சிட்டுகள் சில துறைகளில் உள்ள ஆராய்ச்சியாளர்களால் பத்திரிகைக்கு குழு சேராத பார்வையாளர்களிடையே விழிப்புணர்வை ஏற்படுத்தப் பயன்படுத்தப்படுகின்றன. எடுத்துக்காட்டாக மருத்துவர்கள், நுகர்வோர், முதலீட்டாளர்கள் போன்றவர்கள். இவை வழக்கமாக ஆய்விதழின் வெளியீட்டாளரிடமிருந்து நேரடியாகத் தொடர்புகொண்டு பெறப்படுகின்றன. இருப்பினும், சில மூன்றாம் தரப்பு சேவை வழங்குநர்களும் உள்ளனர். பல வெளியீட்டாளர்களிடமிருந்து வெளியீடுகளைப் பெற்று மறுபதிப்புகளை வழங்கும் இடைத்தரகர்களும் செயல்படுகின்றனர்.
புத்தக வெளியீடு
புத்தக வெளியீட்டில், முந்தைய பதிப்பிலிருந்து மறுபதிப்பு திருத்தப்பட்டிருந்தால், அது பொதுவாக மறுபதிப்பு என்பதை விட புதிய பதிப்பாகக் குறிப்பிடப்படுகிறது.
சேகரிக்கக்கூடிய அட்டை விளையாட்டுகள்
சேகரிக்கக்கூடிய அட்டை விளையாட்டுகளில், மறுபதிப்பு என்பது முந்தைய அட்டைத் தொகுப்பில் வெளியிடப்பட்ட அட்டை ஆகும். இது மீண்டும் புதிய அட்டை தொகுப்பில் வெளியிடப்படும். பெரும்பாலும், அட்டையில் உள்ள படம் மாற்றப்படலாம். புதிய பிழை திருத்தத்தினைப் பிரதிபலிக்கும் வகையில் உரை புதுப்பிக்கப்படலாம்.
நகைச்சுவை புத்தகங்கள்
வெளியீட்டாளர்கள் பல ஆண்டுகள் அல்லது பல தசாப்தங்களுக்கு முன்பு இருந்த பழைய நகைச்சுவை புத்தகங்களை மீண்டும் அச்சிடுவார்கள். பெரும்பாலும் புதிய நுட்பங்களுடன் கலையை மீட்டெடுப்பார்கள். மறுபதிப்புகள் தனித்த நகைச்சுவை புத்தகங்கள், தொகுப்பு வர்த்தக காகிதப் பதிப்பு அல்லது பிற நகைச்சுவை புத்தகங்களில் காப்புப்பிரதிகளாக இருக்கலாம்.
விற்றுத் தீர்ந்த நகைச்சுவை புத்தகங்கள் வினியோகஸ்தர்களுக்கு அதிக பிரதிகளைக் கொண்டு வருவதற்காக இரண்டாவது (அல்லது அதற்கு மேற்பட்ட) மறுபதிப்பு கொடுக்கப்படலாம்.
காணொலி
20-21ஆம் நூற்றாண்டில், வீட்டு ஊடக வெளியீடுகள் பல பழைய படங்களை மறுபதிப்பு செய்துவருகின்றன.
மேற்கோள்கள்
பகுப்பு:பதிப்பியல்
மோன்சு இயுகென்சு
மோன்சு இயுகென்சு (Mons Huygens) என்பது சந்திரனில் உள்ள மிக உயரமான மலையாகும் ( ஆனால் இதனுடைய உயரம் உச்சியாக இல்லை) கிட்டத்தட்ட 5.5 கிலோமீட்டர் அளவுக்கு உயர்ந்துள்ள இம்மலை மோன்டெசு அப்பென்னினசு என்ற நிலவுப்பகுதியில் இருக்கிறது. விண்பொருள் ஒன்றின் தாக்கத்தால் உருவான மேர் இம்பிரியம் என்ற கிண்ணக்குழியால் உருவாக்கப்பட்டப் பகுதியே மோன்டெசு அப்பென்னினசு என்ற பகுதியாகும்.
இவற்றையும் காண்க
இயுகென்சு
விஜேந்தர் குமார்
விஜேந்தர் குமார் சிங் பெனிவால் (இந்தி: विजेन्द्र सिंह बेनीवाल) ஓர் இந்தியக் குத்துச்சண்டை மெய்வல்லுனர் ஆவார். பெய்ஜிங்கில் நடைபெறும் 2008 ஒலிம்பிக் விளையாட்டுக்களில் இந்திய ஒலிம்பிக் அணியை சேர்ந்த விஜேந்தர் நடு எடை பிரிவுப் (middleweight) போட்டியில் வெண்கலப் பதக்கத்தை வென்றுள்ளார்.இந்த விளையாட்டில் ஒலிம்பிக் பதக்கம் பெற்ற முதல் இந்தியர் என்ற பெருமையை உடையவர்.இந்த வெற்றியை பாராட்டி ராஜீவ் காந்தி கேல் ரத்னா விருதும் பெற்றார்.2009ஆம் ஆண்டு நடந்த உலக தொழில்முறையல்லாத குத்துச்சண்டை சாதனைப்போட்டிகளில் வெண்கலப் பதக்கம் பெற்றார்.குவாங்சோ ஆசிய விளையாட்டுக்களில் 75கி குத்துச்சண்டையில் தங்கப்பதக்கம் பெற்றுள்ளார்.
மார்ச்சு 8, 2013 அன்று மொகாலியின் சிராக்பூர் பகுதியில் உள்ள ஒரு அடுக்ககத்திலிருந்து பஞ்சாப் காவல்துறை 130 கோடி மதிப்புள்ள போதைப்பொருள்களை இரு மகிழுந்துகளிலிருந்து கைப்பற்றினர்;இந்த வழக்கில் விஜேந்தர் போதைப்பொருளை பயன்படுத்தவோ அல்லது விற்கவோ முயன்றிருக்கலாம் எனக் காவலர்கள் விசாரணை நடத்தி வருகின்றனர் இந்த இரு மகிழுந்துகளில் ஒன்று விஜேந்தரின் மனைவியினுடையது என்றும் மற்ற மகிழுந்திலிருந்து 10 கிலோ எடையுள்ள போதைப்பொருள் கைப்பற்றப்பட்டதாகவும் கூறப்படுகிறது. மார்ச்சு 3 அன்று கைது செய்யப்பட்ட குற்றவாளி அனூப் சிங் கஹ்லோன் விஜேந்தருக்கும் உடன் குத்துச் சண்டையாளர் இராம்சிங்கிற்கும் போதைப்பொருள் விற்றுள்ளதாகத் தெரிவித்துள்ளான். மேலும் அனூப் பெரிய அளவில் பன்னாட்டுக் கடத்தலில் ஈடுபட்டிருந்ததாகவும் காவலர்கள் ஐயுறுகின்றனர். தற்போது இந்த வழக்கு நீதிமன்ற விசாரணையில் உள்ளது.
மேற்சான்றுகள்
பகுப்பு:இந்தியக் குத்துச்சண்டை வீரர்கள் பகுப்பு:இந்திய ஒலிம்பிக் வீரர்கள் பகுப்பு:1985 பிறப்புகள் பகுப்பு:வாழும் நபர்கள்
பெம்பா பச்சைப்புறா
பெம்பா பச்சைப்புறா (Pemba green pigeon)(தெரெரான் பெம்பாயென்சிசு) என்பது கொலம்பிடே குடும்பத்தில் உள்ள ஒரு பறவை சிற்றினமாகும். இது தன்சானியாவின் பெம்பாவில் மட்டுமே காணப்படும் அகணிய உயிரி.
பெம்பா பச்சைப்புறாவின் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள், தோட்டங்கள் மற்றும் கிராமப்புற தோட்டங்கள் ஆகும். இது வாழ்விட இழப்பால் அச்சுறுத்தப்படுகிறது.
வெளி இணைப்புகள்
பகுப்பு:பச்சைப் புறாக்கள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்